 Dhinaca kale, Guddoomiyaha KULMIYE waxa uu si adag ugu jawaabay madaxweynaha dawladda taagta daran ee ka jirta Soomaaliya oo dhawaan ku dooday in aanay Soomaali kala maarmayn oo ay dib u midoobi doonto, waxaannu guddoomiyuhu dib u xasuusiyey taariikhda sidii ay ku timi dawladdii Soomaaliya ee ka dhalatay midowgii dhexmaray Somaliland iyo Soomaaliya 1960-kii ay mid waliba xornimadeeda qaadatay, taas oo qorshaheeda iyo dadaalkeeda ay lahaayeen shacabka reer Somaliland oo qabay jacayl walaalnimo Soomaaliyeed, balse markii dhibaato loogu gaystay midnimadii ay sameeyeen ay dib ula soo noqdeen madaxbannaanida dalkooda 1991-kii oo ku timi dhiig loo daadiyey, isla markaanay aanay ahayn mid si fudud looga noqon karo. 